JohanHeinsen/ENO huggingface dataset:
Odense Adresse-Contoirs Efterretninger, 1846-01-03
Norge, Fra Christiania skrives under 20 Decbr.:"Som af den udstedte Jndbydelse, - underskreven af Velhaven, Monrad, Sundt o. Fl., - erfares, er det i et almindeligt Studentermøde besluttet, at der den 13 Januar førstkommende skal til Fædrenes Minde" feires en Fest, hvortil alle academiske Borgere ere adgangsberettigede, mod et Contingent, der ikke vil overstige 1 1/2 Spd. Herved er altsaa denne til sin Jdee saa skjønne Fest, der har sin Oprindelse fra det herværende Studentersamfund, og som forrige Gang, efter dettes Opfordring, ogsaa paa samme Tid høitideligholdtes af de svenske og danske Studenter, hævet fra et sluttet Selskabs indskrænkede Omraade til en almindeligere Betydning. Vi kunne ikke andet end glæde os over dette nye Beviis paa den høiere Almeenaand, som i den seneste Tid har grebet vore unge Studerende, hvis Corporation for ikke langt tilbage enten var splittet i stridende Partier, eller neutraliseret ved Jndifferentisme. Det er især efter Studentertoget til Kjøbenhavn i Sommer, at denne Forandring til det Bedre er bleven mærkelig; saaledes er siden den Tid en Studentersangforening kommen i Stand, der allerede lover gode Frugter, og som uden Tvivl ikke vil bidrage lidet til Forskjønnelsen, af den forestaaende Festlighed. Det kan vistnok ogsaa antages, at de flere herværende Konstnere, som Architekter, Malere a. ville gjøre sig en Fornøielse af at medvirke til Arrangementet og Festen, der efter Sigende skal afholdes i Frimurerlogens store Sal. Saavel den almindelige Jnteresse, der saa kjendelig har udtalt sig for Sagen, som de Mænds Navne, der sees i den valgte Festcommittee, er Borgen for, at denne Høitid nu vil kunne gjøre de norske Studenter, og gjennem dem vor Nation Ære ligeover for den svenske og danske; men hertil udfordres først og fremmest, at et anseeligt Antal Deeltagere tegner sig, og det er herom, vi erindre de herværende academiske Borgere, saavel Studenter som Candidater og yngre Embedsmænd.
Odense Adresse-Contoirs Efterretninger, 1846-01-03
Fædrelandet. Blandinger. "Fædrelandet beretter, at der den 27 Decbr. var endeel Bønder i deres Egenskab som Sogne=Commissairer forsamlede hos Arvefæster Christen Christensen i Sindinge for paa Amtets Vegne at vælge en Bestyrer af Brandassuranceforeningen for rørlige Eiendele for de mindre Landeiendomsbesiddere. Men midt under Forsamlingen ankom Justitsraad Herredsfoged Lynge fra Holbek og nedlagde Forbud mod Forsamlingens Fortsættelse, idet han paaberaabte sig en Skrivelse fra Amtet, som han oplæste, hvilken gik ud paa, at de strax skulde adskilles og begive sig hver til Sit. De Forsamlede adlød befalingen. J samme Blad hedder det: "Fra paalidelig Kilde er os meddeelt følgende Factum, som vel turde fortjene Offentliggjørelse, om det end kun er en simpel Mand, det angaaer. De høie Herrer turde have godt af at blive overbeviste om, at selv den Ringeste i Pressen har et Forsvar, som uden Persons Anseelse taler den Undertryktes Sag: Anders Jensen, der som Extramand, har tjent i den kgl. Staldetat i 3 1/2 Aar, er i denne Tid bleven afskediget af Overstaldmesteren Grev Danneskjold, blot fordi denne fandt, at bemeldte Anders Jensen ei vedblev villig nok for Jntet at udføre hans private Arbeide. Anders Jensen blev nemlig, fordi han var en villig og flink Mand, oftere benyttet af Greven til dennes private Tjeneste, og har endogsaa arbeidet indtil 1/2 Aar af Gangen i Grevens egen Stald, uden at faae anden Godtgjørelse end de 3 Mk. dagligen, som bleve ham udbetalte af den kongelige Kasse. Som Grund til hans Afskedigelse angav Grev Danneskjold, til Manden selv, at han var en doven Æsel og en impertinent Slyngel, uagtet der af hans nærmeste Foresatte, Staldmesterne, er meddeelt ham det bedste Vidnesbyrd paa det Modsatte. Manden, der boer i Lavendelstræde No. 85, 2den Sal, er nu brødløs med Kone og Børn og faaer vanskelig Tjeneste, da Folk ere saa tilbøielige til at troe noget Slet om den, der er bleven afskediget af kgl. Tjeneste."
Odense Adresse-Contoirs Efterretninger, 1846-01-03
Flyveposten beretter, ifølge Privatmeddelelse fra Vestindien, at der i November Maaned paa St. Thomas skal have været en Neger=Opstand, hvorved 3000 Negere stenede Soldaterne, men som senere lykkelig blev dæmpet. Ogsaa paa Portorico skal en lignende Opstand have fundet Sted.
Odense Adresse-Contoirs Efterretninger, 1846-01-03
Jfølge Veile A. ere fem af de Sogneforstandere i Østersnede Sogn, der, som bekjendt, toge sig den Frihed at borttage Lærebøgerne i Kragelund og Gl. Sole Skoler, fordi Underviisningen efter dem stred imod deres religiøse Overbeviisning, nu ifølge Cancellie-Resolution afsatte fra deres Funktioner. Overretsdommen, der ikjendte hver af dem en Mulkt og Omkostninger, 22 Rbd. 75 s., skal strax exeqveres. Den Sjette, der havde gjemt sin Part af de borttagne Bøger, og ikke, som hine, brændt dem, skal, efterat have betalt sin Mulkt, vedblive sin Funktion. - De førstnævnte Fem, der havde brændt Bøgerne, for at Øvrigheden ikke skulde faae dem udleverede, ere herfor paany satte under Tiltale.
Odense Adresse-Contoirs Efterretninger, 1846-01-03
Odense. Det fortrinlige Langeske Selskab har fra Flensborg faaet Jndbydelse til der at give 40 Forestillinger mod en god Garantie, men, saavidt vides, har den agtede Direkteur ikke endnu bestemt sig til at modtage Tilbudet. "Pigen i Lyon" saaes igaar Aftes med levende Jnteresse, hvortil vistnok ikke lidet bidroges saavel ved Hr. Cettis Spil, som ogsaa ved den Naturlighed og Ynde, hvormed Jfr. Sønderskou udførte sin Rolle, og ved den Følelse og Varme, hvormed Hr. Petersen - der nok iøvrigt ikke havde havt meget lang Tid til at indstudere sin correkt lærte Rolle - gav sit Parti. Ogsaa bleve Jfr. Sønderskou og Hr. Petersen fremkaldte. Stykket gaves for fuldt Huus.
Odense Adresse-Contoirs Efterretninger, 1846-01-03
Det fortjener at fremhæves, at Sogneforstanderskabet i Bellinge og Brendekilde aldeles uopfordret har unddraget Læreren den byrdefulde Pligt at besørgeOmbæringen af Breve &c., idet der til dette Øiemeed er antaget et eget Sognebud.
Odense Adresse-Contoirs Efterretninger, 1846-01-03
Af Avertissementerne sees, at Frederik Hansen. Berggreen er bleven paagrebet (ved Middelfart). Det Rygte, at han i stor Costume tilligemed en fiin Dame i Silkekaabe skulde være med Diligencen afreist til Hamborg, for derfra at besøge de Danske i Nordamerika, viser sig saaledes som aldeles ugrundet.
Odense Adresse-Contoirs Efterretninger, 1846-01-03
Gaarden No. 322 paa Hjørnet af St. Annegaden og Smedestrædet her i Byen er i disse Dage solgt af Skræddermester H. C. Belschner til Proprietair Rieffestahl til Gillestedgaard for 3200 Rbd. (Diligencepost.) Adjutant i Generalcommanden i Nørrejylland og Fyen, A. v. Bibow, R. af D.,er udnævnt til Capitain à la suite i Armeen med den ham reserverede Anciennetet; Garnisonsauditeur i Rendsborg, W. Stockfleth, R. af D., er beskikket til Herredsfoged i Nørvang-Tørrild Herreder; Cancellist Bornemann til Auditeur ved anden Jnfanteriebrigade Cand. Theol. H. P. Frandsen til Sognepræst for Gjød Menighed i Aalborg Stift.
Odense Adresse-Contoirs Efterretninger, 1846-01-03
H. C. Andersens Eventyr, ere ifølge Flyveposten nu ogsaa udkomne i Prag i bøhmisk Oversættelse, saavidt vides det første danske Værk, der er oversat i dette Sprog. Samme Blad fortæller, at den graae Mand, nu atter er kommen paa fri Fod.
Odense Adresse-Contoirs Efterretninger, 1846-01-03
Skibs= og Handels-Efterretninger. Randers den 29 Decbr. Forrige Uges urolige Veir har revet Jsen bort her fra Fjorden, saa at Farvandet i de sidste Par Dage igjen har været aabent. Da Dampbugseerbaaden er halet op paa Fortømringspladsen og Maskineriet udtaget, for at eftersees, have de ved Udbyhøi liggende Kjøbenhavnsfarere imidlertid ikke kunnet komme herop til Byen endnu.
Odense Adresse-Contoirs Efterretninger, 1846-01-03
Reisende over Storebelt, fra 29 Decbr. til 1 Jan. Fra Fyen til Sielland: Handlende Widegreen og Lütiohan; Hr. M. Roth, Kjøbmd. F. Gulda; Fuldm. Kruhouffer, Mad. Krætzmer og Datter; Glarmester Lykkedahl; Cand. theol Faber; Frøken Murer; Stud. Tommerup, Frue Grønlund og Lillienschiold, Chirurg Goelrich, Discipel Meyer; Lieuten. Grønlund: General Castenschiold med Søn og Oppasser, Kjøbm. Bekkevold; Lieuten. Grev Ahlefeldt Laurvig; Solodandser Hoppe, Førstbet. Emmeluth; Stud. Carstens; Hr. A. Smaabe, Krydsbet. Tofte. Fra Sielland til Fyen; Cand. philol. Oppermann; Skibs capit. A. Christiansen; Hr. J. Busch; Auditeur Liebe, const. Postinspect. Zahrtmann; Lieuten. S. U. Lundbye; Jfr. C. A. Wandall: Agent Bruun; Skibsf. S. L. Jensen; Underlæge, Lang; Forv. Becker, Krydsbet. H. Larsen og Thane; Hestehandler Næraae; Skipper M. J. Kjær; Gartner Jannerup. Dødsfald. M. C. Eiersted, f. Dahl, i Hjørring, 58 Aar; Birkedommer P. Nørgaard, paa Cathrinelyst ved Leire, 82 Aar; M. Clod, f. Grønlund, i Nakskov, 54 Aar.
Odense Adresse-Contoirs Efterretninger, 1846-01-03
Prædikanterne paa Søndagen efter Nytaar. J St. Knuds Kirke: til Høimesse Hr. Stiftsprovst Svitzer; til Aftensang Hr. Pastor Wiberg. - J Frue Kirke: Hr. Pastor Steenbuch. - J St. Hans Kirke: Hr. Pastor Westeengaard. J Hospitals=Kirken: Hr. Pastor Wiberg, Kl. 8 1/2.
Odense Adresse-Contoirs Efterretninger, 1846-01-03
AVERTISSEMENTS. Skilsmissetimen er nu kommet at den bedste Mand og Fader, Frederik Christian Schubeler, ikke meere vandrer ved min Side; den 1 Januar 1846 indslumrede han ved en blid og rolig Død til den evige Hvile i sit 86de Aar. J 45 Aar deelte vi dette Livs Sorger og Glæder, som bedst den kunde fatte, der føler den Lidendes Kummer. Hans salig Fader var Lærer ved Sorø Akademie og selv var han opdraget hos en Greve Knudt. Hans øvrige Løbebane var forskjellig, hans sidste Embede som Kanal-Jnspectør ved Odense Kanal. Mine Fremtidsdage synes mørke og tunge, men mit Haab er til Gud og vor allernaadigste blide Konge. Fraværende og Nærværende, hvor du end er paa Norges Field og Dale, skjænker den Lidende i sin dybe Smerte, med 3 Sønner og 3 Døttre, en medlidende Taare, der saameget trøster den Forladte. Nyborg den 2 Januar 1846. Friderikke Lovise Schubeler, fød de Svendsen.
Odense Adresse-Contoirs Efterretninger, 1846-01-03
Katechetikeller den practiske Theologies andet Hovedstykke, ved Biskop, Dr. Faber. 2 Rbd. i Paphind, faaes i den Hempelske Boghandel.
Odense Adresse-Contoirs Efterretninger, 1846-01-03
Fra Pressen er idag udkommet: Heinrich Pestalozzi. Et Ord om ham og hans udødelige Fortjenester, for Børn, Forældre og Lærere, i Anledning af hans første Hundredeaarsfest. Efter A. Diesterweg ved Kraiberg. Med Pestalozzis smukt lithographerede Portrait.
Odense Adresse-Contoirs Efterretninger, 1846-01-03
Dette høist interessante Skrift, der indeholder en Skildring, af Pestalozzis Liv og Virken samt af Skolen og Underviisningsvæsenets Stilling i Fortid og i Nutid, faaes heftet, i couleurt Omslag, til Priis af 2 Rbmk. i alle Boglader samt hos Forlæggeren. Den Reelske Boghandel i Aalborg.
Odense Adresse-Contoirs Efterretninger, 1846-01-03
Udpantning. for resterende Communeafgivter af Odense Kjøbstad, for October Qvartal d. A. samt for Bygningsskat for Halvaaret til 1 October 1845 foretages Mandagen den 5 Januar 1846 og paafølgende Dage, hvilket herved, i Overeensstemmelse med Forordningen af 2 Juni 1830. bekjendtgjøres til Restancedragernes Underretning, med Tilføiende: at Pantegodset strax medtages saavel for disse som for de ældre Restancer, saafremt Samme ikke inden ovenanførte Tid ere indbetalte til vedkommende Oppebørselsbetjent. Odense Byfogedcontoir den 29 Decbr. 1845. G. Klauman.
Odense Adresse-Contoirs Efterretninger, 1846-01-03
At det i Gaar er lykkedes Sognefogderne Christian Holger Jørgensen og Jørgen Hansen i Roile at faae Frederik Hansen Berggreen og Fruentimmeret Maren Cathrine Hansdatter paagrebne i Roile Mose, Wends Herred, bekjendtgjøres herved. Odense Herredscontoir den 3 Januar 1846. F. Knudsen.
Odense Adresse-Contoirs Efterretninger, 1846-01-03
At Committeen for Uddeling af de til Trængende i Odense Commune indkomne Bidrag er traadt i Virksomhed og bestaaer af følgende Medlemmer: Stiftsprovst Svitzer, Bager Østerbye, Kjøbmand P. Rasmussen, Klokker Schmidt, Viinhandler Jensen, Kjøbmand H. C. Nielsen, Skoleforstander Sørensen, Farver Brandt og Møller Krag, bekjendtgjøres herved, med Anmodning om, at de, der godhedsfuld ville yde Bidrag, og de, der maatte ønske Understøttelse, vilde melde sig hos en af ovennævnte Committee-Medlemmer. – Som senere tilkomne Bidrag anmeldes: Klokker Jensen 2 Rbd., Doctor Helweg 5 Rbd., M. K. B. 10. Rbd., Etatsraad Knudsen 5 Rbd., et lille muntert Selskab 7 Rbd., N. 5 Rbd., Oberstlieutenant v. Hindenburg 5 Rbd., fra Bestyrelsen for Tombola 56 Rbd. 4 Mk., R. 5 Rbd. 5846165. S. - G. R. 5846167. L. - O Fyens Stifts Læseforening. Løverdagen d. 3 Januar, om Aftenen Kl. 8, fortsætter Hr. Manzius Oplæsningen af Shakespeares Henrik den Fjerde, 2den Deel. N. L. K. Overordentlig Generalforsamling, Fredagen den 9 Januar, Efterm. Kl. 6 1/2.
Odense Adresse-Contoirs Efterretninger, 1846-01-03
Theatret i Odense. Søndagen den 4 Januar Kl. 6 1/2. Herren seer dine Veie, Drama med Sange og Chor i 3 Acter. Onsdagen den 7 Januar, Crommells Søn, Skuespil i 2 Akter efter det Franske ved Hr. Carl Bagger. Derefter: Seer jer i Speil, Lystspil i 1 Alt. H. W. Lange.
Odense Adresse-Contoirs Efterretninger, 1846-01-03
Farverie og Trykkerie i Bogense.
Odense Adresse-Contoirs Efterretninger, 1846-01-03
At jeg har nedsat mig som Farver i Bogense, hvor jeg har overtaget det i sin Tid af Farver Bloch drevne Farverie i Brændeviinsbrænder Jørgen Olsens Gaard, og farver og trykker alle Slags Uldent, Linned, Silke og Bomuld, har jeg herved den Ære at bekjendtgjøre for Enhver, som vil forunde mig deres Søgning, lovende hurtig Expedition samt reel og billig Behandling. Bogense d. 2 Januar 1846. H. J. Løgstrup.
Odense Adresse-Contoirs Efterretninger, 1846-01-03
Bekjendtgjørelse. Remonte-Commissionen opholder sig: i Middelfart den 19 Januar 1846. i Assens i Odense. i Fredericia 26 - i Veile. i Horsens i Skanderborg 30 i Aarhuus den 31 Jan. og 2 Febr. i Grenaae 5 og 6 Febr. 10 til 17. i Randers, for at indkjøbe Remonteheste til Cavalleriet og Artilleriet, men meest til Cavalleriet, hvoriblandt Officeerheste og Trompeterskimler. Det tilkjendegives, at formeldte Remonteheste, for at kunne ventes antagne, maae være af en smuk og til deres Bestemmelse passende Skabning og i god Foderstand, have et godt Fodskifte og rene Been. Høiden for Cavallerie= og Artillerie Rideheste maa ikke være under 10 Qvart. og ikke over 10 Qv. 2 Tom af 1, 5 og Gaarige Heste; Zaarige Heste kunne antages, med 9 Qv. 5 1/2 Tom.; Trækheste maae ikke maale under 10 Qv 2 Tom., men vel derover; alt dansk Anlægsmaal. Alderen maa være: for Cavallerie= og Artillerie=Rideheste 3, 4, 5 og 6 Aar, hvorved bemærkes, at Zaarige Heste til Foraaret maae fylde det 4de Aar; Officeerheste maae være 4, 5 og 6, og Træk heste til Artilleriet 5, 6 og 7 Aar. For usynlige eller skjulte Feil, saasom Krybbebider, Kuller, Engbrystighed m. m. maa Sælgeren indestaae. Haderslev, i Remonte-Commissionen, den 25 Decb. 1845. v. Düring. v. Rosenkrantz.
Odense Adresse-Contoirs Efterretninger, 1846-01-03
En Contoirist eller Skriver kan daglig faae Beskjæftigelse enten den hele eller halve Dag. De Søgende ville til Adressecontoiret indgive billet under Mærket "Contoirist."
Odense Adresse-Contoirs Efterretninger, 1846-01-03
En Handelsbetjent ved Manufacturhandlen, som i Særdeleshed er en god Detaillist - Løn fra 150 til 200 Rbd. - kan faae Condition i Odense. En billet mærket a 100 bedes aflagt paa Adressecontoiret.
Odense Adresse-Contoirs Efterretninger, 1846-01-03
En Meierske ønsker Condition, til 1 Mai 1816; hun har lært Meierivæsenet under en duelig holstensk Meierske paa en af de større Hovedgaarde. For Duelighed og god moralsk Vandel kan produceres de bedste Anbefalinger. Billet mærket "Meierske bedes aflagt paa Adressecontoiret.
Odense Adresse-Contoirs Efterretninger, 1846-01-03
J en Præstegaard paa Landet kan en Kokkepige faae Condition til 1 Mai, som kan paatage sig saavel den finere som og den grovere Madlavning. Lønnen er 12 a 11 Rbd. halv aarig, men uden godt Skudsmaal og gode Anbefalinger bliver ingen antaget. Billetter mærkede Kokkepiger bedes aflagte paa Adressecontoiret.
Odense Adresse-Contoirs Efterretninger, 1846-01-03
1280 Rbd. 63 s., Umyndiges Midler under Salling Herreds Overformynderie, kan strax erholdes til Laans, mod anordningsmæssig Sikkerhed, naar man derom henvender sig til Undertegnede. Salling Herredscontoir, Faaborg den 29 Decbr. 1845.
Odense Adresse-Contoirs Efterretninger, 1846-01-03
Wiborg.
Odense Adresse-Contoirs Efterretninger, 1846-01-03
J Svendborg Kjøbstads Overformynderie vil efter Opgivende i anstundende Januar Maaned indkomme 13 a 1100 Rbd. Sølv, der herved opbydes til Udlaan, mod anordningsmæssig Sikkerhed. Svendborg Kjøbstads Overformynderie bestyrelse den 26 Decb. N. L. Brandt. H. Andersen.
Odense Adresse-Contoirs Efterretninger, 1846-01-03
Af Umyndiges Midler under Windinge Herreds Overformynderie kan strax erholdes til Laans 600 Rbd. Sedler, mod anordningsmæssig Sikkerhed. Windinge Herredscontoir, Sølvst pr. Nyborg den 29 Decbr. S. H. Moltke. Melk og Fløde.
Odense Adresse-Contoirs Efterretninger, 1846-01-03
Fra Bryggergaarden paa Fisketorvet udsælges Fløde og afskummet Melk daglig.
Odense Adresse-Contoirs Efterretninger, 1846-01-03
Hollænder-Ost. Af de fra Søbo bekjendte gode Oste er jeg atter bleven forsynet. J. G. Rasmussen.
Odense Adresse-Contoirs Efterretninger, 1846-01-03
Emaillerede Kogekar i alle Størrelser erholdes hos Joh. Chr. Petersen. Overgade Nr. 12.
Odense Adresse-Contoirs Efterretninger, 1846-01-03
Nybrændt Faxöe Steenkalk udsælges fra min Kalkovn Onsdagen den 7 Januar Hendr. Teisen.
Odense Adresse-Contoirs Efterretninger, 1846-01-03
Nybrænelt Faxöe Steenkalk faaes fra min Ovn i Kræmmermarken Tirsdagen den 6 Januar. P. Rasmussen. En Jagt-Underbygning, circa 450 Tdr., 17 1/2 Alen Kjøl, en ditto i seilbar Stand, 10 Commercelæster, drægtig 320 Tdr., ere tilkjøbs hos Skibsbygger P. Hansen, ved Falsled pr. Faaborg.
Odense Adresse-Contoirs Efterretninger, 1846-01-03
Et Værelse ønskes strax til Leie, i Nærheden af Vestergade. Billet bedes aflagt paa Adressecontoiret mærket M. Til Leie.
Odense Adresse-Contoirs Efterretninger, 1846-01-03
J mit Huus No. 462 paa Nørregade er øverste eller underste Etage at erholde til Leie til Paaske Flyttetid 1816; tillige kan faaes en mindre Leilighed. 5. Madsen, Listeskjærer.
Odense Adresse-Contoirs Efterretninger, 1846-01-03
En smuk Beboelsesleilighed er til Leie Paaske Flyttedag i Dronningens Asylgade. Adressecontoiret anviser.
Odense Adresse-Contoirs Efterretninger, 1846-01-03
Hos Skomager Thomsen paa Nørregade, tæt ved Slottet, er øverste Etage at faae til Leie til Paaske Flyttetid. Sammesteds er ogsaa 1 mindre Leilighed at faae til Leie; Alt er gibset.
Odense Adresse-Contoirs Efterretninger, 1846-01-03
Til Leie. J No. 248 paa Vestergade er første Sals=Etage, bestaaende af 5 a 6 Værelser med Kjøkken, Spisekammer og Pigekammer samt øvrige Beqvemmeligheder, at erholde til Leie førstkommende Paaske Flyttetid, samlet eller i 2 Leiligheder; for en stille og rolig Familie bliver Leien særdeles billig. Hasselviis.
Odense Adresse-Contoirs Efterretninger, 1846-01-03
Huus til Salg. Et Huus paa 4 Fag, 2 Etager, i een af Byens reelleste Gader, kan underhaanden erholdes tilkjøbs. Man behager at R. C. Jantzen, Reebslager, henvende sig til boende hos Gjørtler Holms Enke. paa Overgade Nr. 59.
Odense Adresse-Contoirs Efterretninger, 1846-01-03
Herved bekjendtgjøres, at Mandagen den 5 Januar holdes Skov=Auction i Grevskabet Muckadells Skove, kaldet Brobyeskov og Tøringe have, i Nærheden af Brobyeværk, over endeel paa Roden staaende Bøge, tjenlige til Bødkertræe, Vogntræe, Planker og andet Gavntræe, samt til storslagen, Favnebrænde. Ligeledes over endeel Bøgendhugning, tjenligt til Knippelbrænde og andet mere. Liebhaverne behage at møde samme Dags Formiddag Kl. 11 hos Skovfoged Fran Madsen ved Brobyeskov. Grevskabet Muckadells Birkecontoir den 1 Januar 1846.
Odense Adresse-Contoirs Efterretninger, 1846-01-03
Auctions=Directeuren.
Odense Adresse-Contoirs Efterretninger, 1846-01-03
Jfølge Reqvisition fra Procurator Holm, paa vedkommende myndige Arvingers Vegne, bliver, om nogenledes antageligt Bud skeer, ved een eneste Auction, som afholdes Onsdagen den 28 Januar førstkommende, Formiddag Kl. 11, absolut bortsolgt efternævnte Justitsraad og Stiftsphysicus Dr. B. Boiesens og afg. Enkefrue, deres Boe tilhørende Eiendomme, nemlig: a) Gaarden No. 268 Litr. C paa Vestergade med Hauge, og tilstødende Byggeplads, og b) den saakaldte "Altona=Løkkes med et derpaa opført Huus udenfor Vesterport, som begrændses af Faaborg, Landevei paa den ene og Aaen paa den anden Side. Disse Eiendomme, hvorom det Nærmere henvises til Arvingernes Bekjendtgjørelse i denne Tidende No. 216 for 18 f. M., opraabes først særskildte og derefter samlede; Alt efter Conditioner, som ere til Eftersyn hos Procurator Holm her i Staden. Auctionen afholdes i Gaarden selv. Odense Auctionscontoir den 3 Januar 1846. Reimuth.
Odense Adresse-Contoirs Efterretninger, 1846-01-03
Ved Proclama, som snarest muligt vil vorde tinglæst ved vedkommende Retter, ere Alle og Enhver, som maatte formene at have Noget at fordre i Boet efter afdøde Dyrlæge Carl Tolstrup af Tybrind, indkaldte med 12 Ugers Varsel til at anmelde og beviisliggjøre deres Fordringer for undertegnede beskikkede Skifteforvalter paa Grevskabet Wedellsborg; hvilket herved bekjendtgjøres. Wedellsborg den 29 Decbr. 1845. Chr. Evers.
Odense Adresse-Contoirs Efterretninger, 1846-01-03
Rettelse. J Avertissementet i denne Avis No. 253 om Skiftesamling i afdøde Viceconsul og Kjøbmand Benzens Boe i Middelfart staaer ved Feiltagelse Ridder, Consul og Kjøbmand og "Mandagen, den 12 Februar, istedetfor Torsdagen den 12 Februar førstk.; hvilket herved rettes.
Odense Adresse-Contoirs Efterretninger, 1846-01-03
Ved Tallotteriets 1455 Trækning i Altona udkom: Jdag er udkommet:
Odense Adresse-Contoirs Efterretninger, 1846-01-03
Bidrag til Tidshistorien. Et Ugeblad. We 1. Jndhold: Johan Heinrich Pestalozzi. - Den sidste Gudsdom ved de engelske Retter.
Odense Adresse-Contoirs Efterretninger, 1846-01-03
Fyens Stiftavis. Udgives 5 Gange ugentlig. Trykt med Hurigpresse.
Odense Adresse-Contoirs Efterretninger, 1846-01-05
udlandet. Frankerig. Den 27 Decbr. aabnede Kongen i egen Person Kamrene. Den eneste nogenlunde mærkelige Yttring i Trontalen er følgende: "Det venskab, som forbinder mig med Dronningen af Engelland og som hun endnu fornylig kjærlighedsfuldt har beviist mig, har tilligemed begge Regjeringers gjensidige Tillid sikkret de gode og inderlige Forhold. Den mellem os afsluttede Overeenskomst til at undertrykke den hadelige Slavehandel er i dette Øieblik traadt i Kraft." - Man seer her, hvormeget Eftertryk der lægges paa den brittiske Alliance og af hvilken Betydning for Kongen det Peelske Ministeriums Gjenindsættelse var i et Moment, hvor Man kan imødesee en fuldkommen Forsoning mellem Rom, Wien og Petersborg. Spanien omtales ikke med et Ord i Trontalen. - Kongen syntes at være bleven meget gammel, men dog at være ved godt Helbred; han oplæste Talen noget sagtere, end ellers Tydskland. "Mannheimer Abendzeitung" fortæller fra Berlin, at Aarsagen til at den paatænkte Udgave af Frederik den Andens efterladte Skrifter ikke er udkommet, ligger i de Hindringer, den er stødt paa fra Censurens Side, idet Man ikke har turdet lade den udgaae uden Censur, og Censorerne have fundet sig foranledigede til at stryge mange af den kongelige Fritænkers Yttringer, som heller ikke have fundet Naade forOvercensurcollegiet. Man skal da have besluttet sig til at opsætte Udgaven, til Preussen faaer Trykkefrihed. (!) Samme Blad beretter, at de landflygtige tydske Forfattere skulle være ramte af Ulykke næsten allesammen. Freiligrath skal være arresteret i Luzern, formedelst sit Digt mod Jesuiterne; C. Heinzen, der er bleven Officier ved det schweizerske Landeværn, skal ved en Skyttes Uforsigtighed have faaet et farligt Skudsaar i Underlivet; Ruge skal have mistet sin Formue ved uheldige Speculationer; Herwegh være bleven overfalden og ilde tilredt af Røvere udenfor Paris, og Heine er rørt af Slaget.